Anders Lindegaard

Anders Rosenkrantz Lindegaard (født 1984) er en dansk tidligere fotballspiller.

Han spilte for den norske klubben  før han i 2010 ble kjøpt av Manchester United. Lindegaard var utleid til Aalesunds Fotballklubb i vårsesongen 2009, og gikk høsten 2009 permanent over til Ålesund-klubben. Lindegaard var tidligere målvakt for Odense Boldklub.

I januar 2011 ble overgangen til Manchester United gjennomført, trass i at landsmann og klubblegende Peter Schmeichel anbefalte å hente en mer merittert keeper. Overgangssummen ble antatt å ligge på rundt 3 500 000 pund, hvorav en betydelig del skulle utbetales etter et bestemt antall kamper. Dette er den dyreste overgangen i Aalesunds FKs historie.

Den 31. august meldte Lindegaard overgang til West Bromwich Albion FC på en fri overgang, hvor han skrev under på en toårskontrakt og ble gjenforent med Darren Fletcher og Jonny Evans fra sin tid i Manchester United.Expressandstar.com – West Brom confirm Lindegaard deal (Publisert og besøkt 31. august 2015)

Oppholdet hos West Bromwich ble nok litt skuffende for dansken som gikk på lån til Lancashire og Preston North End FC ut kontraktsperioden. Lindegaard fikk ikke fornyet tillit hos noen av klubbene og sto uten kontrakt sommeren 2017, men en langtidsskade på Burnley FCs landslagskeeper Tom Heaton ga keeperen mulighet til å holde hanskene varme på Turf Moor ut 2017/18-sesongen.

 Referanser 

 Eksterne lenker 


Kategori:Danske fotballspillere
Kategori:Spillere i Fotball-EM 2012
Kategori:Fotballspillere for Odense BK
Kategori:Fotballspillere for Kolding FC
Kategori:Fotballspillere for Aalesunds FK
Kategori:Fotballspillere for Manchester United FC
Kategori:Fotballspillere for West Bromwich Albion FC
Kategori:Fotballspillere for Preston North End FC
Kategori:Fotballspillere for Burnley FC
Kategori:Fotballspillere for Helsingborgs IF
Kategori:Vinnere av Kniksenprisen
Kategori:Norgesmestere i fotball
Kategori:Fotballkeepere som har scoret
Kategori:Personer fra Odense
Kategori:Danske fotballspillere i Norge